text: Havne i samarbejde om vindmøller
  31 august 2011 kl. 08.02
  Ni tyske og to danske havne skal være med i samarbejde om at betjene 6000 nye hav-vindmøller.
  Det er et kolossalt projekt, der i øjeblikket bliver arbejdet på syd for grænsen. Alle de 6000 vindmøller skal stå i den tyske del af Nordsøen, og det kræver så stor havnekapacitet, at også Havneby på Rømø og Esbjerg skal være med.
  
  Som ti a-kraftværker
  Vindmøllerne får en kapacitet, der svarer til ti atomkraftværker. På elektrisk dansk svarer det til 30.000 megawatt. 
  Flensborg Avis oplyser, at der i morgen skal være en stor konference i Flensborg om betjeningen af vindmølle-parkerne på havet. 
  Havnene på Slesvig-Holstens vestkyst er gået i samarbejde, og nu vil vi gerne have de danske havne med.
  
  Sov i timen
  De ni havne på den tyske side er Brunsbüttel ved Hamborg, Helgoland, Büsum, en ny havn i Kieler-kanalen, Husum, Dagebüll, Wyk og to havne på Sild.
   
  På den danske side er Havneby op Rømø og Esbjerg de mulige samarbejdspartnere. Begge steder bliver der arbejdet på en udvidelse af de bestående havne, netop for at betjene mølle-industrien.
  Jens Nørgaard er talsmand for konferencen i Flensborg. Han siger til Flensborg Avis, at den slesvig-holstenske delstat har sovet i timen, fordi de store havne i delstaten Niedersachsen allerede er løbet med store ordrer. Derfor skal det dansk-tyske havne-samarbejde i gang.
  